Budkrigen om Oslo Børs er i gang: Nasdaq overbyr Euronext

Mens Euronext har sikret seg kontrollen over mer enn halvparten av aksjene i Oslo Børs kommer amerikanske Nasdaq inn fra sidelinjen. De byr syv kroner mer per aksje enn Euronext.

Oslo Børs-bygningen. Vis mer byoutline Foto: Stian Lysberg Solum NTB scanpix

Publisert: Oppdatert: 30. januar 2019 10:52 , Publisert: 30. januar 2019 08:06

Nasdaq AB, som eies av den amerikanske Nasdaq-børsen, melder onsdag at de nå fremsetter et tilbud om å kjøpe alle aksjene i Oslo Børs til 152 kroner per aksje.

Det er syv kroner mer enn budet Euronext har gitt på 145 kroner.

Euronext kom med sitt bud på julaften og har siden den gang sikret seg kontrollen over mer enn halvparten av aksjene i Oslo Børs gjennom at mange aksjonærer har akseptert tilbudet deres.

– Vi har jobbet intensivt siden julen med å få frem et alternativt bud, sier administrerende direktør Lauri Rosendahl i Nasdaq Nordic på en pressekonferanse onsdag.

Storbanker sier ja til Nasdaq

«Tilbyr de beste løsningene»



DNB eier 19,82 prosent av Oslo Børs VPS og sier at de er enige i vurderingene styret i Børsen har gjort:

– DNB har historisk ment at eierskapet i Oslo Børs VPS bør ha en sterk forankring i det norske markedet. Med de alternativene som nå foreligger mener vi at Nasdaq vil tilby den beste industrielle og strategiske løsningen for det norske kapitalmarkedet og for Verdipapirsentralen (VPS), skriver banken i en børsmelding.



Les også:

– Overraskende

Budene på Børsen: Julaften 2018 varslet Euronext et bud på aksjene i Oslo Børs VPS. Det ble offisielt fremsatt 14. januar. Budet på 145 kroner aksjen verdsetter Børsen til 625 millioner euro, eller 6,24 milliarder kroner. Initiativet til salget kommer fra en aksjonærgruppe som blant annet inkluderte forvalteren Incentive, som sitter på 6,51 prosent av aksjene gjennom fond forvaltet i Irland. Børsens største eiere DNB og KLP har ikke vært del av initiativet bak budet fra Euronext. DNB eier 19,82 prosent og KLP eier 10 prosent av Børsen Euronext meldte 28. desember at selskapet kontrollerer 50,6 prosent av aksjene i Oslo Børs VPS Holding. Selskapet eier direkte 5,1 prosent og har fått aksept for kjøp av 45,5 prosent av aksjene. I kjølvannet av Euronext-budet har det kommet rapporter om at både Nasdaq og London-børsen skal være interessert, ifølge ulike anonyme kilder. Den 30. januar annonserte Nasdaq at de legger inn et bud på 152 kroner per aksje. Det verdsetter Børsen til 770 millioner dollar, tilsvarende 6,54 milliarder kroner. Vis mer vg-expand-down

Les også Senterpartiet vil ha Folketrygdfondet inn i Oslo Børs

Les også – Dette rimer ikke med London-børsens strategi

Les også Fremtiden til Oslo Børs må sikres ved salg

Her kan du lese mer om Oslo Børs